**Heidi Baker - Tánc a Szeméttelepen  
Patricia King-el**

***PATRICIA****: Mozambikban sokan élnek a szeméttelepeken. Turkálnak a szemétben, hogy vajon találnak –e valamit enni. Tudom, hogy szolgálatod nagy része egyenesen annak a szeméttelepnek a kellős közepén van. Megtennéd, hogy beszélsz egy kicsit nekünk erről?*

**HEIDI**: Igen! Az is egy látomással kezdődött. Azelőtt nem voltam még szeméttelepen. Egy nap, amikor imádkoztam és imádtam Istent, látomásban Jézust láttam egy szeméttelepen. Egy óriási szeméthegy tetején állt, én pedig ott álltam mellette. Ő annyira gyönyörű! Amikor meglátod Őt, egyszerűen megváltozol! Ott volt és elkezdtünk együtt táncolni a szemétdomb tetején! Együtt hívogattuk oda az embereket, hogy jöjjenek ők is. Ahogy elkezdtek jönni, felpuffadt hasuk volt, az alultápláltságtól és a férgesedéstől. Jézus fogta és rátette kezét a hasukra, majd én is rátettem a kezem a hasukra és a hasuk lapos lett. A barna hajuk feketévé változott. A lőtt sebeik és késsel megvágott bőrük, a rühös és tetves testrészeikre tettük a kezeinket, és azok eltűntek és teljesen tiszta és fényes lett a bőrük. Majd a szemétdomb előtt olyan hatalmas lakomát láttam, amilyet soha azelőtt nem látott még Mozambik. Terített asztalokat. Tudod, én a szegényekkel élek együtt, az asztalterítőt ők nem is ismerik, sem az evőeszközöket. A kezünkkel eszünk. Nem értettem, mi köze van ennek a lakomának ehhez a szeméttelephez. Ott áll Jézus, én mellette a szemétdomb tetején, előtte meg ez a hatalmas nagy lakoma… Mindnyájan ott táncolunk, 5-6-7 éves gyerekek, zsörtölődő öregemberek és fiatalok, akiket Jézus megérintett és kitáncoltunk onnan a szemétkupacról és amikor odaértünk a lakomához, akkor láttam, hogy az egy Menyegzői Vacsora! Jézus azt mondta: ti üljetek előre és mindnyájan előre ültek. Attól a naptól fogva elkezdtem csapatokkal együtt kijárni a szeméttelepre.